kardosdrur/scandi-wiki huggingface dataset:
Pandora

Pandora (Πανδώρα, traditionelt afledet af πᾶν alt og δῶρον gave, dermed "giver af alt", "alvidende") er en skikkelse i græsk mytologi. Hun var den første kvinde på jorden.

Guden Epimetheus var ansvarlig for at give hvert eneste dyr en positiv egenskab, men da det blev menneskets tur, var der ingen tilbage. Hans bror Prometheus (gr. "forudseende") mente, at mennesket var alle andre dyr overlegen, og at det derfor skulle få en gave, som ingen andre dyr havde. Prometheus stjal ilden fra Zeus og gav den til mennesket. Zeus blev rasende og bestemte sig for at straffe Prometheus og menneskeheden. Pandora blev skabt som en forgiftet gave for mennesket.

Pandora fik træk fra flere guder, således at hun skulle virke uimodståelig for mændene. Til sidst fik hun en krukke (ofte fejlagtigt oversat til en æske). Denne krukke var Pandoras gave, og hun blev ofte advaret af Epimetheus mod at åbne den, men en dag tog nysgerrigheden overhånd, og Pandora åbnede krukken, og ud slap alle verdens plager: pest, sorg, fattigdom, kriminalitet og så videre. Hun lukkede krukken tidsnok til at holde én ting tilbage, – håbet. Verden blev et frygtelig plaget sted, helt til den dag, hvor Pandora tog chancen og åbnede krukken igen, og håbet strømmede ud. På denne måde fik menneskene håb i ondskabens tider.

Myten findes i forskellige versioner, og ikke alt er lige klart. Til og med spørgsmålet om, hvem der åbnede krukken, er uklart. Nogle kilder angiver, at det ikke var Pandora, men Epimetheus selv.

Se også 
 Pandoras æske

Eksterne henvisninger 

 

Græsk mytologi
Ellekilde Auktioner A/S

Ellekilde Auktioner A/S var et dansk auktionsfirma i Bredgade i København. Firmaet blev grundlagt 1993 af kunsthandler Svend Erik Olsen (f. 1947), som var virksomhedens enejer og direktør. Firmaet er opkaldt efter Ellekilde på Sjællands nordkyst.

Forretningen afholdt regelmæssigt internationale kunstauktioner over såvel antikviteter som moderne møbler og kunst, ligesom firmaet også afholdt onlineauktioner på Internet. Ellekilde blev pr. 1. september 2006 købt af Bruun Rasmussen Kunstauktioner A/S.

I 2010 blev den tidligere direktør idømt 1 års ubetinget fængsel ved Østre Landsret for bedrageri som følge af håndteringen af et maleri af André Derain, Paysage à l'Estaque (1906) tilbage i 2004.

Referencer 

Auktionshuse fra Danmark
Frederiksstaden
Etableret i 1993
Ophørt i 2006
Tidligere virksomheder i København
Bruun Rasmussen Kunstauktioner

Bruun Rasmussen Kunstauktioner er et dansk auktionshus grundlagt 1948 i Bredgade 33 i København af kunsthandler Arne Bruun Rasmussen. Det var fra 1970 til 2022 ejet og drevet af Jesper, Frederik og Alexa Bruun Rasmussen. 22. marts 2022 blev firmaet solgt til Bonhams.

Historie 
Arne Bruun Rasmussen var uddannet hos Winkel & Magnussen og blev auktionarius i 1939. Bruun Rasmussen Kunstauktioner blev landets førende, og mange betydelige privatsamlinger og enkeltgenstande inden for antikviteter, kunst, mønter, vin, sjældne bøger m.m. har været under hammeren i Bredgade 33. Sønnen Jesper Bruun Rasmussen blev medejer 1972 og overtog ledelsen i 1985 og omdannede firmaet til et interessentskab, der i 1990 blev udvidet med Børge Nielsens Auktioner i Vejle. Bruun Rasmussen Kunstauktioner havde filial i Stockholm i årene 1992-1998.

Firmaet blev udvidet via opkøb og har i dag monopollignende status inden for konventionelle auktioner. En afdeling i Aarhus åbnede i 2001, og i hovedstaden overtog firmaet i 2000 Sagførernes Auktioner og indviede 1999 en ny filial, Bruun Rasmussen Havnen, på Gittervej i den tidligere Nordisk Fjerfabrik i Københavns Frihavn på Østerbro. I 2004 blev auktionsfirmaet Kunsthallen og i 2006 auktionsfirmaet Ellekilde i København overtaget af Bruun Rasmussen. Firmaet tilbyder også onlineauktioner på Internet med forudgående eftersyn. Filialen i Vejle er lukket.

Forhuset mod Bredgade er opført af Andreas Hallander i 1794 og ombygget i 1920'erne, mens baghuset bl.a. består af en atelierbygning opført 1865-66 ved arkitekt Vilhelm Petersen af DFDS' stifter H.P. Prior til sin søn, billedhuggeren Lauritz Prior. Bygningen er udsmykket med Priors relieffer og har været benyttet af Carl Bloch, P.S. Krøyer, Laurits Tuxen og Edvard Weie samt flere kunstskoler.

I 1942 var der planlagt et gadegennembrud i form af en forlængelse af Sankt Annæ Plads mod Landgreven og Kongens Have. Det ville have ryddet husrækken 27-33, men planen blev opgivet. Arne Bruun Rasmussen erhvervede huset i 1947.

Tv 
Tv-produktionsselskabet Monday Media har siden 2013 produceret tv-programmerne Auktionshuset, hvor man følger dagligdagen hos Bruun Rasmussen Kunstauktioner. Indtil 2016 blev programmerne vist på DR1 med 707.000 seere i gennemsnit i første sæson, og 716.000 i anden sæson. I den fjerde og sidste sæson på kanalen, fulgte i gennemsnit 595.000 seere med. Fra efteråret 2016 købte TV 2 flere sæsoner af programserien, og første episode af programmet blev vist på kanalen 4. oktober 2016. I slutningen af 2017 var der produceret 61 episoder af programmet.

Kontroverser 
I efteråret 2022 kom det frem, at Jesper Bruun Rasmussen ved adskillige lejligheder har købt og solgt kunst anonymt på selskabets auktioner, heriblandt et maleri af Andy Warhol.

Referencer

Eksterne henvisninger 

 Bruun Rasmussen Kunstauktioners hjemmeside
 Auktionshuset på TV 2s hjemmeside

Auktionshuse fra Danmark
Virksomheder i København
Frederiksstaden
Etableret i 1948
Hallegård (Østermarie Sogn)

Hallegård er bebygggelse i Østermarie Sogn.

De to Hallegårde (Lille Hallegård 42. og Store Hallegård 43. selvejergård) og Markusgård (41. selvejergård) ligger på Hallene, et klippefyldt areal mellem Paradisbakkerne og Gadeby.

Lokaliteter på Bornholm
Alpint skiløb under vinter-OL 2010 – Herrernes styrtløb

Herrernes styrtløbskonkurrence under Vinter-OL 2010 bliver afholdt i Whistler Blackcomb i Whistler, Canada. Konkurrencen skulle have været afholdt 13. februar, men er blevet udskudt på ubestemt tid, grundet regn og for høj temperatur. 64 atleter deltager i konkurrencen.

Resultater

Kilde 
Herrernes styrtløb på Vinter-OLs oficielle hjemmeside

Vinter-OL 2010
Riedbahn

Riedbahn er hovedbanen mellem Frankfurt am Main Hauptbahnhof og Mannheim. Den anses for at være den vigtigste jernbanelinje i Tyskland. På linjen køres bl.a. med ICE som med en topfart på 200 km/t.

Vigtige stationer på linjen: Frankfurt Hbf, Frankfurt Stadion, Groß-Gerau, Riedstadt, Biblis, Mannheim Hbf.

Jernbanestrækninger i Tyskland
Kvadrant

I den analytiske plangeometri er en kvadrant én af de fire kvadranter som koordinatakserne deler et retvinklet koordinatsystemet i.

Matematisk beskrivelse 
De fire kvadranters inddeling kan beskrive matematisk, som værende alle de punkter  der ligger indenfor hver kvadrant:
 1. kvadrant: Alle punkter  hvor  og 
 2. kvadrant: Alle punkter  hvor  og 
 3. kvadrant: Alle punkter  hvor  og 
 4. kvadrant: Alle punkter  hvor  og 
Kvadranterne nummereres, per tradition, i positiv omløbsretning (korrekt matematisk notation – mod uret).

Geometri
Daihatsu Charmant

Daihatsu Charmant var en bilmodel fra Daihatsu. Første generation blev introduceret i 1974, og blev i 1984 afløst af anden generation.

Modellen var bygget på den gamle Toyota Corolla fra 1970'erne, og blev i 1989 afløst af den forhjulstrukne Daihatsu Applause.

Modellen fandtes med benzinmotorer på mellem 1,2 og 1,6 liter, men ingen dieselmotorer.

Charmant's konkurrenter var bl.a. Fiat Regata, Ford Orion, Mitsubishi Lancer og Volkswagen Jetta.

Motorer

Eksterne kilder/henvisninger 

Charmant
Små mellemklassebiler
Baghjulstrukne biler
Biler introduceret i 1974
Biler fra 1970'erne
Biler fra 1980'erne
BMW Welt

BMW Welt er BMW's nye museum i München på 73.000 kvm, som åbnede 17. oktober 2007. BMW Welt er inspireret af Volkswagens store succes Autostadt, som er blevet en af de mest besøgte turistattraktioner i Tyskland. BMW investerede 100 millioner euro i anlægget, 1/4 af hvad Autostadt kostede. BMW Welt er et oplevelsescenter med BMW i centrum, samt for kunder som ønsker at hente sin nye BMW lige fra fabrikken.

Tidslinje 
 Juli 2003 – BMW Welt bliver færdigdesignet. Arkitektteamet bestod af 120 personer
 August – December 2003 – Nedrivning af gamle bygninger
 Januar – Maj 2004 – Planer og udgravning. Dybeste punkt 17 meter
 Juli 2004 – Grundstenen lægges. Fundamentering begynder.
 2004 – 2005 – Skelettet opsættes
 Juli 2005 – Selve bygningen er færdig
 Efterår 2005 – 2006 – Færdigopstilling af interiør
 17. oktober 2007 – Åbning af BMW Welt

Litteratur 
 Dynamic Forces (2007) Coop Himmelb(l)au. BMW Welt München, Prestel Verlag, München,

Eksterne henvisninger 

 BMW Welts hjemmeside 

Welt
Bygninger, konstruktioner og anlæg i München
Bilmuseer i Tyskland
Museer etableret i 2007
Tetenbøl

Tetenbøl (dansk) eller Tetenbüll (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende 8 kilometer nordvest for Tønning og 12 kilomter nordøst for Sankt Peter-Ording på halvøen Ejdersted.

Kommunen samarbejder på administrativt plan med andre kommuner i Ejdersted kommunefælleskab (Amt Eiderstedt). Kommunen er præget af landbrug og fiskeri samt ikke mindst turisme.

Eksteren henvisninger 

Ejdersted
Byer i Kreis Nordfriesland
Byer i Slesvig-Holsten
Skiskydning under vinter-OL 2010 - Kvindernes sprint

Kvindernes sprint under Vinter-OL 2010 bliver afholdt 13. februar 2010 i Whistler Olympic Park i Whistler, Canada.

Resultater 

Kvindernes sprint
Whistler Olympic Park

Whistler Olympic Park (engelsk) / Parc olympique de Whistler (fransk) er et skianlæg ved byen Whistler i provinsen British Columbia i Canada. Anlægget ligger i Madeley Creek i Callaghan Valley vest for Whistler, og skal være arena for langrend, skiskydning og skihop under vinter-OL i Vancouver i 2010.

Skianlægget har 14 kilometer løjper til langrend og skiskydning, to hopbakker med K125 (HS140) og K95 (HS106) (samt en provisorisk lille bakke med K20), og 20-25 kilometer andre skiløjper. Hopbakkerne har snekanoner, men ikke plastdække til sommerbrug. Opførslen af hopbakkerne startede i april 2007, og de blev officielt åbnet 15. december 2007. Hele skianlægget blev officielt åbnet 22. november 2008.

Kilder/Eksterne henvisninger 

 Whistler Olympic Park – officiel hjemmeside
 Skisprungschanzen-Archiv: Whistler Olympic Park Ski Jumps

Idrætsanlæg i Canada
Vinter-OL 2010
Etableret i 2008
Ina Bruhn

Ina Bruhn (født 12. oktober 1971 i Roskilde) er en dansk roman- og manuskriptforfatter. Hun er uddannet cand.mag. i film- og medievidenskab fra Københavns Universitet og har blandt andet skrevet romanerne I morgen eller en anden dag, To skridt og et lysår, Den anden bror, Kong Cristian d. 3 og I år er alting anderledes. Hun har også skrevet en novelle der hedder Av, min næse.

Ina Bruhn har været med til at skrive manuskripterne Den store dag, Lotto, Øen, Guldhornene, Karlas kabale, Karla og Katrine og Vølvens forbandelse.

Hun fik Kommunernes Skolebiblioteksforenings Forfatterpris 2010, for sin ungdomsroman Min fucking familie, som blev skrevet i 2009.

Udvalgt bibliografi 
 Av, min næse - novelle (1992)
 I morgen eller en anden dag - roman (1995)
 To skridt og et lysår - roman (1996)
 I år er alting anderledes - roman (1999)
 Den anden bror - roman (2004)
 Min fucking familie - roman (2009)

Referencer

Eksterne henvisninger 
 
 
 

Romanforfattere fra Danmark
Dansksprogede forfattere fra Danmark
Kortbaneløb på skøjter under vinter-OL 2010 – Herrernes 1500 meter

Herrernes 1500 meter short track under Vinter-OL 2010 bliver afholdt 13. februar 2010 i Pacific coliseum i Vancouver, Canada.

Resultater

Indledende heats 
Der bliver afholdt 6 indledende heats. De tre bedste skøjtere i hvert heat kvalificere sig til semifinalerne.

1. heat 

¨

2. heat

3. heat

4. Heat

5. Heat

6. Heat

Semifinaler

Semifinale 1

Semifilane 2

Semifinale 3

Finale 

Vinter-OL 2010
Kortbaneløb på skøjter
Emil Telmányi

Emil Telmányi (født 22. juni 1892 i Arad, Ungarn (i et område som fra 1919 tilhørte Rumænien), død 12. juni 1988 i Holte, Danmark), var en ungarsk violinist og dirigent.

Telmányi debuterede som violinist i 10 års alderen. I Budapest studerede han violin og dirigering ved Jenõ Hubay og komposition ved Musikakademiet. Fra 1911 turnerede han i Europa og gav koncerter som violinvirtuos.

1912 kom han til København og giftede sig der i 1918 med Carl Nielsens datter Anne Marie. I 1919 debuterede han som dirigent i København.

I perioden 1925-26 virkede Telmányi som dirigent ved Göteborgs symfoniorkester. Han grundlagde senere sit eget kammerorkester.

I 1936 giftede han sig med pianisten Annette Schiøler, med hvem han foretog en række indspilninger for radio og grammofon.

Telmányi udviste stor interesse for Carl Nielsens musik og uropførte Nielsens violinværker sammen med Ernst von Dohnányi og Victor Schiøler. Som dirigent uropførte han Nielsens klarinetkoncert.

Han udviste stor interesse for barokværkernes udførelse og var fortaler for den blandt musikerne omstridte Vega-bue, også kalder Bach-buen, som understøttede fremførelsen af flerstemmige akkorder. Med denne teknik foretog han i 1954 indspilninger af Bachs solosonater og partitaer.

Fra 1940 til 1969 underviste han i Danmark ved Århus Musikademi.

Eksterne henvisninger 
 
 Diskografi från 'Allmusic'

Komponister fra Ungarn
Komponister fra Danmark
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Violinister fra Danmark
Kamo Wildlife Sanctuary

Kamo Wildlife Sanctuary, (tidligere Zion Wildlife Gardens) er en privatejet dyrepark i New Zealand, der er dedikeret til bevarelsen af de store katte. Parken huser mange truede kattearter, hovedsageligt løver og tigre, og huser også en sort leopard, to geparder, to servaler og en bavian. Parken blev etableret i 2003 på et bart stykke land på Gray Road, Kamo, Whangarei. Mens mange af kattene er semi-vilde, er flere af kattene blevet håndopdrættet af parken. Parken er stedet for den succesfulde dokumentar serie The Lionman, som dokumenterer begivenheder i parken og andre steder. Parken blev grundlagt af Craig Busch (som fortsat er hovedaktionær).

Dyr 

Parken har 39 store katte og 4 små katte af flere arter:

12 Barbary Lions (på dansk: barbary løver) (Panthera leo leo)
10 White Lions (på dansk: hvide løver) (som ikke er en separat underart, men blot en farve mutation)
3 Barbary Cross White Lions (på dansk: barbary cross hvide løver)
4 Orange Royal Bengal Tigers (på dansk: orange royale bengalske tigre) (P. tigris tigris)
8 White Bengal Tigers (på dansk: hvide bengalske tigre) (P. t. tigris)
1 Black Leopard (på dansk: sort leopard) (P. pardus)
2 Serval Cats (på dansk: servaler) (Leptailurus serval)
2 Cheetahs (på dansk: geparder) (Acinonyx jubatus) (ankom fra Afrika i maj, 2007)

Siden parken åbnede er 3 tigre (Abu, Khan og en unavngivet unge) og 2 løver (Shia og Samson) døde.

Bevarelse af racer 
De fleste af de store katte i Zion Wildlife Gardens er nu uddød i naturen, eller har aldrig eksisteret i naturen. Det er anslået at der kun er 120 hvide bengalske tigre, 150 hvide løver og 100 barbary løver tilbage i verden, som alle lever i fangenskab. Den hvide løve eksisterede som vild i områder af Sydafrika, men forsvandt fra naturen og eksisterer nu kun i fangenskab, i zoologiske haver eller på ranches, der opdrætter dem til senere trofæ jagt (også kendt som canned hunting ranches). Den sidste vilde barbary løve blev skudt i nord Afrika i 1922. Siden har de kun eksisteret i fangenskab, selvom deres genetiske renhed er tvivlsom. Den hvide form af den bengalske tiger, meget sjældent fundet i naturen, og den hvide løve er arter, der bliver opdrættet i fangenskab, som er resultatet af en recessiv genetisk abnormitet, generelt et resultat af indavl. Disse er alle hybrider og giver derfor ikke noget værdifuldt bidrag til projekter for bevarelsen af forskellige racer.

I 2007 blev der i parken født to kuld hvide løve unger, de første nogensinde i New Zealand.

Dyreparker
Bygninger, konstruktioner og anlæg i New Zealand
Ladelund koncentrationslejr

Ladelund var en arbejdslejr og i efteråret :1944 en nazistisk koncentrationslejr lige syd for den dansk-tyske grænse ved byen Ladelund i Sydslesvig. 

I 1938 havde den tyske rigsarbejdstjeneste oprettet en arbejdslejr i Ladelund for 250 unge mænd, som var beskæftiget med dræning, kultivering, skovarbejde og anlæg af veje. Betonvejen også kaldt "Panservejen", der løber parallelt med den danske grænse, blev bygget af de unge mænd. Den er 34 km fra Sønder Løgum i vest til Flensborg i øst. Arbejdslejren var ikke indhegnet og ikke bevogtet. 

Fangelejren blev oprettet i november 1944 som udekommando af kz-lejren i Hamborg-Neuengamme. Formålet var at bygge Friservolden ved vestkysten. Friservolden var en del af nazisternes atlantvold. En tilsvarende lejr fandtes i Svesing ved Husum. 

For at udføre arbejdet blev cirka 2.000 kz-fanger udstationeret fra Neuengamme. De blev deporteret i kreaturvogne til jernbanestationen i Agtrup, hvorfra de måtte gå de sidste otte kilometer til lejren i Ladelund. Arbejdet bestod blandt andet i at udgrave fem meter dybe pansergrave med parallelle løbegrave og artilleristillinger. Fangerne var klassificeret som politiske fanger. Blandt dem fandtes modstandsfolk og tvangsarbejdere fra flere europæiske lande. Den største gruppe udgjorde ca. 600 nederlændere. Danske fanger fandtes ikke. Lejren var indhegnet med pigtråd og bestod af flere barakker, appelplads og fire vagttårne. Barakkerne var cirka 50 meter lange og cirka otte til 10 meter bredde og var uden opvarmning. Op til 120 fanger blev indkvarteret i et værelse på cirka 40 m². De fleste sov på halm på gulvene. De hygiejniske forhold i lejren var forfærdelige og førte til udbredelse af sygdomme og skadedyr. Ernæringen var lige så mangelfuld og mange blev mishandlet og tortureret. 

Lejren blev lukket den 16. december 1944, efter at Friservolden blev opgivet. I lejrens korte tid døde cirka 300 fanger. På grund af den høje dødelighed omtalte fangerne den som en dødslejr. Kz-lejrens kommandør Hans Hermann Griem flygtede og døde 1971 i Hamborg-Bergedorf uden at være straffet for sine forbrydelser. Ofrene blev begravet i ni massegrave. På byens kirkegård er der opsat mindekors og -tavler over de døde.

Eksterne links 

 Mindested kz-lejr Ladelund 
 Virtuelt Museum: Skitse over kz-lejren

Koncentrationslejre i Tyskland
Sydslesvig
Sønderjyllands historie (på tværs af landegrænser)
Hurtigløb på skøjter under vinter-OL 2010 – Herrernes 5000 meter

Herrernes 5000 meter' hurtigløb på skøjter under Vinter-OL 2010 afholde 13. februar 2010 i Richmond Olympic Oval i Vancouver, Canada.

Resultater 

Vinter-OL 2010
Freestyle skiløb under vinter-OL 2010 – Kvindernes pukkelpist

Kvindernes pukkelpistkonkurrence under Vinter-OL 2010 bliver afholdt 13. februar 2010 i Cypress Bowl Ski Area i Vancouver, Canada.

Resultater

Kvalifikation

Finale 

SIL = Sluttede ikke løbet

Vinter-OL 2010
Ellekilde

Ellekilde (tidligere Ellekilde Huuse) er navnet på en bymæssig bebyggelse i Hellebæk øst for Hornbæk Plantage mellem Hornbæk og Hellebæk i Helsingør Kommune.

Ellekilde hørte oprindeligt under Tikøb sogn, senere Hornbæk-Hellebæk Sogn, senere Hellebæk Sogn, Lynge-Kronborg herred, Frederiksborg amt.

Historie 

I henhold til jordebogen for Kronborg og Frederiksborg len 1582-83 havde Ellekilde 4 fiskere, som kun ydede fisk i landgilde.

Ifølge matriklen fra 1682 bestod Ellekilde da af 2 fiskerhuse med jord, i alt 4,8 tdr. land dyrket areal til en værdi af 1,95 tdr. htk. Husene lå ved stranden, og beboerne "ernærer sig mest af Fiskeri." Til husene hørte retten til græsning på et tilliggende overdrev, nogle engstykker, agre og et høstykke

I takt med, at bebyggelsen voksede i forlængelse af Helsingør-Hornbæk Banens anlæggelse i 1906 (senere forlænget til Gilleleje) blev også Ellekilde inddraget i bebyggelsesudviklingen, idet der blev oprettet et trinbræt ved Skibstrup. I 1906 optaltes 92 indbyggere, i 1911 86 indbyggere fordelt på 23 huse, og i 1916 74 indbyggere fordelt på 11 huse sidstnævnte år. Ellekilde regnedes da allerede som en del af Hellebæk stationsbys område. Ellekilde havde allerede inden århundredeskiftet (1900) udviklet sig til en samlet kystbebyggelse langs Nordre Strandvej, sammenvokset med fiskerlejet Boderne, som i årene efter århundredeskiftet blev opslugt af det hurtigt voksende Hellebæk.

Noter

Litteratur 
 Danmarks Statistik: "Folkemængden 1. februar 1911 i Kongeriget Danmark efter de vigtigste administrative Inddelinger"; Statens Statistiske Bureau, København 1911 (forkortet "FT 1911")
 Danmarks Statistik: Statistiske Meddelelser 4. Række, 51. Bind, 1. Hæfte: "Folkemængden 1. Februar 1916 i Kongeriget Danmark efter de vigtigste administrative Inddelinger"; Det Statistiske Departement, København 1916 (forkortet "FT 1916")
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 
 Lars Bjørn Madsen: En beskrivelse af Tikøb Sogn i året 1681; Helsingør Kommunes Museer 1997; 

Hellebæk
Bydele og forstæder i Danmark
Næsodde

Næsodde (dansk) eller Nösse (tysk) er en odde eller halvø, der udgør den østlige del af Sild, der hvor Hindenburgdæmningen støder til øen. På halvøen ligger småbyerne Arksum, Kejtum og Morsum og mindre spredt bebyggelse. Byerne består overvejende af  velholdte stråtækte friserhuse. Området er ellers overvejende landbrugspræget med flere landbrugsbedrifter. I den sydlige del beskytter et over 13 kilomter lang dige (Næsoddediget) landet mod oversvømmelser. Diget blev bygget i 1938 og forløber fra øens østlige næs ved Hindenburgdæmningen til Rantum Bassin syd for Tinnum. Baglandet er gennemtrukket af flere priler for at afvande markerne bag diget.

Vadehavet nord for Næsodde og til Rømø Dyb hører dels til dansk, dels til tysk søterritorium.

Noter 

Halvøer i Tyskland
Sild (ø)
Kongshavn

Kongshavn (tysk: Königshafen) er en bugt, der ligger mellem Listland og Albuen ved friserøen Sild.

Bugten er den nordligst liggende bugt i Tyskland og har et areal på cirka 4,2 km². Før 1864 var bugten en del af de kongerigske enklaver på Sønderjyllands vestkyst. En cirka 300 meter bred klittange (på tysk Nehrung) afskærer bugten fra det åbne Vesterhav. Den på den måde beskyttede bugt dannede over århundreder en sikker naturhavn for skibsfarten. Men allerede i 1700-tallet begyndte bugten at tilsande, hvormed den mistede efterhånden sin forhenværende betydning som naturhavn.

I 1644 udspillede Slaget i Listerdyb sig direkte ved bugten. Den har herefter fået navn efter den danske konge og sønderjyske hertug Christian 4. En stor del af bugten indgik 1985 i nationalparken Vadehavet. 

Sild (ø)
Bugter
Giovanni Battista Martini

Giovanni Battista (Giambattista) Martini, kaldt Padre Martini, (født 24. april 1706, død 3. august 1784) var en italiensk musiklærd og komponist, søn af en musiker i Bologna. 

Martini fik tidlig undervisning i musik, men trådte dog allerede i sit 15. år ind i franciskanerordenen, blev senere præsteviet og kapelmester ved Franciskanerkirken i Bologna. Med stor iver kastede han sig over matematiske, musiktekniske og historiske studier og blev som musiklærd sin tids første autoritet, berømt for sin omfattende viden, sit store bibliotek og sin ualmindelige lærerdygtighed. Han var medlem af akademierne i Rom og Bologna. 

Foruden en del mindre og større skrifter af musikvidenskabelig art udgav han studier i kontrapunkt: Esemplare ossia saggio fondamentale pratico del contrappunto med samlinger af mønstereksempler (2 bind, 1774—75) og en Storia della musica (3 bind, 1757—81), der dog ikke når videre end til den antikke græske musik.

Som komponist optrådte Giovanni Battista Martini med en del kirke- og orgelmusik.

Kilder

Eksterne henvisninger 
 

Komponister fra Italien
Kirkemusikkomponister
Musikforskere fra Italien
Musikteoretikere
Franciskanere
Ordensfolk fra Italien
Italienere i 1700-tallet
Personer fra Bologna